**Ministru Kabineta noteikumu projekta „ Strukturālo un investīciju fondu mērķa "Eiropas teritoriālā sadarbība" programmu vadībā Latvijā iesaistīto institūciju informācijas par programmām un programmu ietvaros apstiprinātajiem projektiem publiskošanas kārtība””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā Eiropas Strukturālo un investīciju fondu mērķa "Eiropas teritoriālā sadarbība" programmu vadībā Latvijā iesaistītās institūcijas publisko informāciju par programmām un programmu ietvaros apstiprinātajiem projektiem” (turpmāk – MK noteikumu projekts) izstrādāts pamatojoties uz Eiropas Strukturālo un investīciju fondu mērķa „Eiropas teritoriālā sadarbība” programmu vadības likuma (turpmāk – ETS likums) 15.panta 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013. gada 17.decembrī Eiropas Komisija ir publicējusi Eiropas Parlamenta un Padomes regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula Nr.1303/2013). Regulas Nr.1303/2013 115.pants nosaka informācijas un komunikācijas prasības un 117.pants nosaka prasības informācijas un komunikācijas koordinatoriem.Saskaņā ar ETS likuma 7.panta ceturto daļu VARAM struktūrvienības pilda nacionālās atbildīgās iestādes (turpmāk – NAI) funkcijas visām Eiropas Strukturālo un investīciju fondu mērķa „Eiropas teritoriālā sadarbība” programmām 2014. – 2020.gada periodā (turpmāk – ETS programmas).Lai nodrošinātu informācijas sniegšanu sabiedrībai saskaņā ar Regulas Nr.1303/2013 115. un 117.pantu nepieciešams noteikt kārtību kādā VARAM kā NAI publisko informāciju par ETS programmām un to ietvaros apstiprinātajiem projektiem.  Noteikumu projekts nosaka NAI par informācijas un komunikācijas atbildīgo institūciju attiecībā uz ETS programmām.MK noteikumu projekts nosaka kādu informāciju NAI publicē tās tīmekļa vietnē [www.varam.gov.lv](http://www.varam.gov.lv) (vispārīgu informāciju par ETS programmām un to kontaktpunktiem Latvijā, programmu dokumentus, informāciju par projektu konkursiem u.c.), kā arī detlizēti tiek minēts, kāda informācijai jābūt publicētai par ETS projektiem (projekta numurs, projekta nosaukums, projekta vadošais partneris, projektam piešķirtais finansējums u.c.). Papildus tiek noteikts, ka NAI nodrošina metodisko atbalstu ETS programmu kontaktpunktiem Latvijā informācijas un komunikācijas pasākumu īstenošanā, kā arī nodrošina informācijas publicēšanu plašsaziņas līdzekļos par ETS programmu ieviešanu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

Anotācijas II, III, IV un V sadaļa – MK noteikumu projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc MK noteikumu projekta izsludināšanas Valsts sekretāru sanāksmē noteikumu projektu vērtēs ar Valsts sekretāru sanāksmes protokollēmumu noteiktās institūcijas.  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija kā nacionālā atbildīgā iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Vīza: Vides aizsardzības un reģionālās attīstības ministrijas

valsts sekretārs G.Puķītis

19.03.2015.

526

Vita Prokopoviča

Attīstības instrumentu departamenta

Teritoriālās sadarbības nodaļas

vecākā eksperte

6702471, vita.prokopovica@varam.gov.lv